آنقلو-ساکسلار و دیگر میللتلر اسکاندیناوییانؽ ترک ائتدیک‌دن سوْنرا بۇرایا دان‌لار گلیب، ۸۰۰-جو ایلده اؤز دؤولتلرینی یارات‌دؽلار. ۸۱۰-جۇ ایلده شاه قوترریکین اؤلومون‌دن سوْنرا دؤولت داغؽل‌دؽ و وایکینقلر حاکمیته گل‌دیلر. بۇنا سبب وایکینقلرین چوْخسای‌لؽ گمیلری و دنیزده گۆجلۆ ناویقاسییایا مالیک اوْلمالاری ایدی. ۸۱۴-جۆ ایلده بؤیۆک کارل‌ؽن قۇردۇغۇ فرانکلار دؤولتی وایکینقلرین و عربلرین هۆجوملارؽن‌دان سوْنرا داغؽل‌دؽ. اما وایکینقلرین دۆشمنلری بیرلشن‌ده و وایکینقلره هۆجوم ائد‌ن‌ده سوْنۇنجۇلار اۇدۇزۇردۇلار. بئله کی، وایکینقلر ۸۷۸-جی ایلده انگلیس-ده مغلوب اوْلدۇلار. ۸۹۱-جی ایلده آنقلو-ساکس شاهؽ آلفرئد، وایکینقلری مغلوب ائتدی. ائله‌جه ده فرانک اوْردوسۇ وایکینقلری مغلوبیته اۇغرات‌دؽ.